[pic] | EUROOPA ÜHENDUSTE KOMISJON |

Brüssel 16.9.2008

KOM(2008) 564 lõplik

2008. AASTA ÜLDEELARVE ESIALGNE PARANDUSEELARVE PROJEKT NR 8

KULUDE EELARVESTUS JAGUDE KAUPA III jagu – Komisjon

2008. AASTA ÜLDEELARVE ESIALGNE PARANDUSEELARVE PROJEKT NR 8

KULUDE EELARVESTUS JAGUDE KAUPAIII jagu – Komisjon

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] mida on viimati muudetud nõukogu määrusega (EÜ) nr 1525/2007,[2] eriti selle artiklit 37,

esitab Euroopa Komisjon eelarvepädevatele institutsioonidele 2008. aasta eelarve esialgse paranduseelarve projekti nr 8.

SISUKORD

1. Sissejuhatus 4

2. Kiire reageerimine toiduainete hinnatõusule arengumaades 4

3. Konsulaarkoostöö 5

KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA 6

KULUDE EELARVESTUSSE EELARVEJAGUDE KAUPA TEHTAVAD MUUDATUSED

Kulude eelarvestusse eelarvejagude kaupa tehtavad muudatused edastatakse eraldi SEI-BUD süsteemi kaudu. Kõnealused muudatused on teavitamise eesmärgil esitatud eelarve lisana ingliskeelses versioonis.

1. Sissejuhatus

2008. aasta eelarve esialgses paranduseelarve projektis nr 8 käsitletakse järgmisi küsimusi:

- luua uus eelarveartikkel 21 02 03 – Kiire reageerimine toiduainete hinnatõusule arengumaades. Tehakse ettepanek paigutada reservi 750 miljonit eurot kulukohustuste assigneeringuid. Maksete assigneeringuid ei taotleta;

- luua uus eelarveartikkel 19 06 06 – Konsulaarkoostöö. Tehakse ettepanek lisada praegu märge „pro memoria” (p.m) nii kulukohustuste kui ka maksete assigneeringutesse.

2. Kiire reageerimine toiduainete hinnatõusule arengumaades

Toiduainete 2007. ja 2008. aasta hinnatõusudel on olnud negatiivne mõju mitmetele arenguriikidele ja nende elanikkonnale. Miljonite inimeste vaesus on süvenenud ja viimase aja edusammud aastatuhande arengueesmärkide saavutamisel on sattunud ohtu. Lisaks on toiduainete hinnatõus põhjustanud mitmes riigis rahutusi ja ebastabiilsust ning seadnud ohtu mitme aasta jooksul tehtud edusammud poliitikas, arengus ja rahuvalves.

Samal ajal on põllumajandustoodete kõrged hinnad toonud kaasa nii turuga seotud põllumajanduslike kulude vähendamise ühenduse 2008. aasta eelarves kui ka 2009. aasta eelarve finantsraamistiku rubriigi 2 esialgse prognoosi vähendamise. Praeguse prognoosi kohaselt on selle rubriigi varu 2008. aastal märkimisväärne ja 2009. aastal sellest mõnevõrra väiksem.

19.–20. juunil kokku tulnud Euroopa Ülemkogu märkis, et EL peab võtma arengu- ja humanitaarabi alaseid meetmeid.[3] Euroopa Ülemkogu tervitas komisjoni kavatsust esitada praeguse mitmeaastase finantsraamistiku raames ettepanek arengumaades põllumajandust toetava uue fondi kohta ning märkis, et EL toetaks põllumajandustoodete pakkumisega seotud kindlate meetmete võtmist arengumaades, eraldades eelkõige vajalikud vahendid põllumajandusliku tooraine rahastamiseks ja abi turupõhiste riskijuhtimise vahendite kasutamiseks. Lisaks märkis ülemkogu, et meetmete võtmisel teeb EL tihedat koostööd ÜRO ja teiste rahvusvaheliste organisatsioonidega ning partnerriikide endi poliitika ja strateegiate raames.

18. juulil 2008 võttis Euroopa Komisjon vastu ettepaneku määruse kohta, millega luuakse rahastamisvahend kiireks reageerimiseks toiduainete hinnatõusule arengumaades[4]. Selles avaldatakse soovi kasutada mitmeaastase finantsraamistiku rubriigi 2 osa varust 2008. ja 2009. aastal kõige enam kannatavate arengumaade toetamiseks. Rahastamisvahendit kasutataks rahvusvaheliste ja piirkondlike organisatsioonide kaudu ning selle kaudu toetataks peamiselt arengumaade põllumajandust, võimaldades neil seeläbi suurendada toodangut. Rahastamisvahendiga aidataks neil riikidel ka kiiresti leevendada toiduainete kõrgete hindade negatiivset mõju kõige vaesematele. Määrus kehtib ainult kaks aastat (2008–2009) ja kogu eeldatav lähtesumma selle määruse rakendamiseks nimetatud ajavahemikul on üks miljard eurot.

Sellest kogusummast 750 miljonit eurot makstakse välja 2008. aasta eelarve ja 250 miljonit eurot 2009. aasta eelarve raames.

Seepärast teeb komisjon ettepaneku luua eelarverida 21 02 03 – Kiire reageerimine toiduainete hinnatõusule arengumaades, kus 750 miljonit eurot kulukohustuste assigneeringuid paigutatakse reservi senikauaks, kuni võetakse vastu õiguslik alus. Arvestades õigusliku aluse vastuvõtmise võimalikku aega (2008. aasta lõpp), ei ole maksete assigneeringuid 2008. aastaks vaja ette näha.

3. Konsulaarkoostöö

Kuna suured kriisid kolmandates riikides tekivad aina sagedamini ja nende mõju aina tugevneb, on EL ja tema liikmesriigid algatanud mõttevahetuse reageerimisvõime tugevdamise kohta kriisides, sealhulgas konsulaarkoostöö valdkonnas. ELi kodanike konsulaarkaitse juhistes kolmandates riikides, mille nõukogu võttis vastu juunis 2006[5], nähakse ette, et „komisjoni delegatsioonid tuleks kaasata situatsiooniplaneerimisse. Endastmõistetavalt võivad komisjoni delegatsioonid/esindused anda – eesistujariigi taotlusel ja vajaduse korral – liikmesriikide esindustele logistilist abi, eelkõige kriiside ajal.”

Tuginedes EÜ asutamislepingu artiklile 20, milles käsitletakse nende ELi liikmesriikide kodanike kaitset, kelle riik ei ole kolmandas riigis esindatud, ja Euroopa Liidu lepingu artiklile 20, milles käsitletakse komisjoni delegatsioonide rolli EÜ asutamislepingu nimetatud artikli rakendamisel, võiksid võimalikud meetmed hõlmata näiteks personali, büroopinna ja kontoritarvete andmist liikmesriikide konsulaatide käsutusse, osalemist transpordi, kontoritarvete ja büroopinna rentimisel ning logistilise abi pakkumist.

Kuna nimetatud meetmete rahastamiseks ei ole alati võimalik kasutada delegatsioonide haldustoetuskulusid, mis on rangelt piiratud delegatsioonide toimimiseks vajalike kuludega, teeb komisjon ettepaneku luua finantsmääruse artikli 49 lõike 6 punkti d alusel (komisjonile asutamislepingutega antud erivolitused) konkreetne eelarverida 19 06 06 – Konsulaarkoostöö, kust oleks võimalik rahastada võimalikke tegevuskulusid, mis on tehtud Euroopa kodanike kasuks.

Selliste võimalike kulude aastane summa oleks piiratud (50 000 kuni 500 000 eurot) ja sellest kaetaks ainult kolmandates riikides võetavaid meetmeid.

Ettepanek on teha eelarvereale nii kulukohustuste kui ka maksete assigneeringutesse märge „pro memoria” (p.m). Vajaduse korral saaks teha sisemise ümberpaigutuse peatükis 19 06 – Kriisidele reageerimine ja ohud ülemaailmsele julgeolekule.

KOKKUVÕTLIK TABEL FINANTSRAAMISTIKU KOHTA RUBRIIKIDE KAUPA

Finantsraamistik Rubriik/alamrubriik | 2008. aasta finantsraamistik | 2008. aasta eelarve (k.a PA 1-4/2008 ja EPEP 5-7/2008) | EPEP 8/2008 | 2008. aasta eelarve + PA 1-4/2008 ja EPEP 5-8/2008 |

|Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud |Kulukohustuste assigneeringud |Maksete assigneeringud | | 1. JÄTKUSUUTLIK KASV | | | | | | | | | | 1a. Konkurentsivõime majanduskasvu ja tööhõive nimel |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Ühtekuuluvus majanduskasvu ja tööhõive tagamiseks |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Vahesumma | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Varu[6] | | |-188 948 720 | | | |-188 948 720 | | | 2. LOODUSVARADE KAITSE JA MAJANDAMINE | | | | | | | | | | millest turuga seotud kulud ja otsetoetused |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Vahesumma | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Varu | | |3 628 284 462 | | | |2 878 284 462 | | | 3. KODAKONDSUS, VABADUS, TURVALISUS JA ÕIGUS | | | | | | | | | | 3a. Vabadus, turvalisus ja õigus |747 000 000 | |730 274 000 |533 196 000 | | |730 274 000 |533 196 000 | |3b. Kodakondsus |615 000 000 | |888 034 197 |981 444 203 | | |888 034 197 |981 444 203 | | Vahesumma | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Varu[7] | | |16 883 000 | | | |16 883 000 | | | 4. ELi ÜLEMAAILMNE ROLL[8] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Varu | | | -70 000 000 | | | | -70 000 000 | | | 5. HALDUS[9] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Varu | | | 177 474 545 | | | | 177 474 545 | | | 6. KOMPENSATSIOON | 207 000 000 | |206 636 292 | 206 636 292 | | |206 636 292 | 206 636 292 | | Varu | | | 363 708 | | | | 363 708 | | | KOKKU | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Varu | | | 3 564 056 995 | 9 573 450 956 | | | 2 814 056 995 | 9 573 450 956 | |

[1] EÜT L 248, 16.9.2002, lk 1.

[2] ELT L 343, 27.12.2007, lk 9.

[3] Euroopa Liidu Nõukogu 20. juuni 2008. aasta dokument nr 11018/08.

[4] KOM(2008) 450, 18.7.2008.

[5] Euroopa Liidu Nõukogu 16. juuni 2006. aasta dokument nr 10109/2/06.

[6] Globaliseerumisega Kohanemise Euroopa Fondi ei ole arvestatud alamrubriigi 1a varu arvutamisel. Paindlikkusinstrument on võetud kasutusele 200 miljoni euro suuruse summa ulatuses.

[7] Euroopa Liidu Solidaarsusfondi summa on kirjendatud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006).

[8] 4. rubriigi 2008. aasta varus ei ole arvestatud hädaabireserviga seotud assigneeringuid. Paindlikkusinstrument on võetud kasutusele 70 miljoni euro suuruse summa ulatuses.

[9] 5. rubriigis ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 77 miljonit eurot töötajate sissemakseid pensionikavasse.